
VODIČ ZA GRAĐANE
 


PRORAČUN OPĆINE ŠKABRNJA ZA 2021. GODINU




Poštovani mještani općine Škabrnja
predstavljam Vam „Proračun za građane“ za 2021. godinu. U njemu je prikazano na koji način Općina Škabrnja prikuplja i investira sredstva. Kako bismo Vam omogućili uvid u rad naše Općine i učinili je što transparentnijom nastavljamo s projektom koji se nalazi na našoj službenoj Internet stranici www.opcina-skabrnja.hr.
Kako bismo Vam pokazali za čega planiramo izdvojiti novac iz Proračuna predstavljamo Vam projekt „Proračun za građane“.

Podizanje kvalitete života naših stanovnika prioritet je i u 2021. godini.  Želim da naša općina bude ugodno mjesto za život  koje će udobnošću i blagostanjem rezultirati većim brojem novorođenčadi i privući nove stanovnike. Želim preokrenuti negativne trendove iseljavanja iz manjih ruralnih sredina u velike gradove koji vladaju u našoj domovini i našu općinu učiniti mjestom doseljavanja, a ne iseljavanja.
Stoga u 2021. godini planiramo brojne i opsežne infrastrukturne projekte.  Planiramo izgradnju memorijalnog centra na Ražovljevoj glavici, izgradnju trafostanice na mjesnom groblju sv.Luka, završetak nove općinske upravne zgrade te postavljanje rasvjete na Trgu dr.Franje Tuđmana. Također planiramo ulaganje u građevinsku zonu Vlačine, uvođenje struje i vode , uređenje ulaza u selo te asfaltiranje cesta u Škabrnji i Prkosu kao i sve ostalo potrebno za normalan život naših mještana . Značajan dio rashoda se upravo odnosi na navedene projekte koji bi učinili ugodniji i kvalitetniji život za svakog mještanina naše općine.
Obrazovanje djece i mladih je najsigurnije i najisplativije ulaganje u našu budućnosti, stoga planirano stipendije za naše studente u jednokratnoj pomoći od 1.000,00 kuna. 
Roditeljima novorođene djece dodjeljujemo jednokratne novčane naknade u iznosu od 1.000,00 kuna za prvo dijete, te za svako iduće 1.000,00kn više.
 Socijalno ugroženim stanovnicima davanjem jednokratne novčane pomoći, naknade za troškove stanovanja te im nastojimo osigurati dostojanstven život.
Na području naše općine djeluju brojne športske, kulturne, braniteljske i druge udruge koje oplemenjuju naš život i omogućavaju pojedincima da prepoznaju i usavrše svoje talente. Zato zaslužuju našu financijsku pomoć, ali i ohrabrenje i poticaj za daljnji rad, kao i pomoć u realizaciji manifestacija koje održavaju. 

Poštovani mještani, izdvojili smo dio projekata koje želimo realizirati u 2021. godini. Ukoliko mislite kako nam je još nešto potrebno kako bismo poboljšali našu Općinu molimo da nam napišete.
Vaše prijedloge, sugestije i komentare možete ostavljati do 11.12.2020. godine kada ćemo sve zaprimljeno uzeti u obzir te na sjednici Općinskog vijeća predstaviti, te prihvaćeno uvrstiti u konačan prijedlog proračun za 2021. godinu.
Općinski načelnik
Nediljko Bubnjar


ŠTO JE PRORAČUN?

Proračun je akt kojim se procjenjuju prihodi i primici te utvrđuju rashodi i izdaci Općine Škabrnja za proračunsku godinu, a sadrži i projekciju prihoda i primitaka te rashoda i izdataka za slijedeće dvije godine. Proračun je jedan od najvažnijih dokumenata koji se donosi na razini jedinice lokalne samouprave.

U ovom Proračunu za građane bit će prikazan sažetak proračuna Općine Škabrnja za 2021. godinu s najvažnijim smjernicama razvoja Općine Škabrnja koji pojašnjava planove i aktivnosti. Ovim pregledom Općinskog proračuna želimo omogućiti svim građanima uvid u prihode i rashode Općine Škabrnja kako bi imali transparentnu i potpunu informaciju o tome gdje i kako se troši općinski novac, kao i da bismo potaknuli sve građane na aktivno sudjelovanje u komentiranju, predlaganju i sugeriranju Općinskog proračuna.


KAKO SE DONOSI PRORAČUN?

Proračun donosi predstavničko tijelo jedinica lokalne samouprave (Općinsko vijeće Općine Škabrnja).
Proračun se po Zakonu mora donijeti najkasnije do kraja tekuće godine za iduću kalendarsku godinu prema prijedlogu kojeg utvrđuje općinski načelnik i dostavlja predstavničkom tijelu najkasnije do 15. studenog tekuće godine.
Ako se proračun ne donese u roku slijedi:
· Privremeno financiranje
· Raspuštanje Općinskog vijeća i Općinskog načelnika
· Prijevremeni izbori za Općinsko vijeće i općinskog načelnika

Dali se proračun može mijenjati?
Proračun nije „statičan” akt već se sukladno Zakonu može mijenjati tijekom proračunske godine „rebalans”.  Procedura izmjena Proračuna istovjetna je proceduri njegova donošenja: „rebalans” predlaže načelnik, a donosi Općinsko vijeće.
 



VAŽNA STAVKA:
Jedno od najvažnijih načela Proračuna je da isti mora biti uravnotežen = ukupna visina planiranih prihoda mora biti istovjetna ukupnoj visini planiranih rashoda.

Proračun sadržava:


1. Opći dio proračuna sačinjavaju:
• Račun prihoda i rashoda u kojem su prikazani svi prihodi i rashodi prema ekonomskoj klasifikaciji (npr. prihodi od poreza, imovine, pristojbi te rashodi za nabavu nefinancijske imovine, rashodi za usluge tekućeg i investicijskog održavanja, rashodi za zaposlene, financijski rashodi). 
• Račun zaduživanja/financiranja koristi se u trenutku kada postoje viškovi ili manjkovi. Na računu zaduživanja/financiranja prikazuju se izdaci za financijsku imovinu i otplate zajmova te primici od financijske imovine i zaduživanja.







Slikoviti prikaz općeg dijela proračuna:

Račun prihoda i rashoda prikazuje prikupljena i potrošena sredstva u toku jedne godine stoga se on sastoje od prihoda i rashoda. Račun zaduživanja/financiranja sastoji se od: primitaka od financijske imovine i zaduživanja te izdataka za financijsku imovinu i otplate zajmova. Na račun zaduživanja/financiranja upisuju se viškovi nastali većim prilivom prihoda od rashoda te manjkovi nastali većim odlivom sredstava u rashode od priliva prihoda.


2. Poseban dio proračuna sačinjava:
Posebni dio proračuna sastoji se od plana rashoda i izdataka proračunskih korisnika iskazanih po vrstama, raspoređenih u programe koji se sastoje od aktivnosti i projekata. Unutar svakog od razdjela nalaze se programi i aktivnosti koji se planiraju financirati, a u okviru područja nadležnosti općinske uprave.


3. Plan razvojnih programa
Plan razvojnih programa sadrži strateški planirane rashode na nefinancijskoj imovini i plan kapitalnih pomoći i donacija iskazanih po izvorima prihoda za izvedbu programa. Što znači da se u planu razvojnih programa detaljno planiraju rashodi po programima za tri godine koji moraju biti mjerljivi i unose se u kolonu pokazatelji rezultata. Ovime se postižu veći rezultati u ostvarenju pojedinih ciljeva. Plan razvojnih programa sastavni je dio proračuna.
Treba napomenuti da Proračun nije statičan akt već se sukladno Zakonu može mijenjati tijekom proračunske godine. Ta izmjena se naziva rebalans proračuna. Procedura izmjena/rebalansa Proračuna identična je proceduri njegova donošenja


Proračunski korisnici:
Proračunski korisnici su ustanove, tijela javne vlasti kojima je JLS osnivač ili suosnivač. Financiranje proračunskih korisnika je većim dijelom iz proračuna svog osnivača ili suosnivača. Proračunski korisnici JLS mogu biti: dječji vrtići, knjižnice, javne vatrogasne postrojbe, muzeji, kazališta, domovi za starije i nemoćne osobe… 
Proračunski korisnik Općine Škabrnja je Dječji vrtić Maruškica.


Zakoni i sankcije


Proračun se donosi za jednu fiskalnu (proračunsku) godinu. Kod nas se fiskalna godina poklapa s kalendarskom i traje od 01. siječnja do 31. prosinca. Jedini ovlašteni predlagatelj Proračuna je Općinski načelnik. Općinski Načelnik jedinice lokalne samouprave odgovoran je za zakonito planiranje i izvršavanje proračuna, za svrhovito, učinkovito i ekonomično raspolaganje proračunskim sredstvima. Proračun donosi (izglasava) Općinsko vijeće do kraja godine. Ako se ne donese proračun prije početka proračunske godine, privremeno se, a najduže za prva tri mjeseca proračunske godine, na osnovi odluke o privremenom financiranju koja mora biti donesena do 31. prosinca, nastavlja financiranje poslova, funkcija i programa tijela jedinica lokalne i područne samouprave i drugih proračunskih i izvanproračunskih korisnika.


U slučaju kada je raspušteno samo Općinsko vijeće, a općinski načelnik nije razriješen, do imenovanja povjerenika Vlade Republike Hrvatske, financiranje se obavlja izvršavanjem redovnih i nužnih rashoda i izdataka temeljem odluke o financiranju nužnih rashoda i izdataka koju donosi općinski načelnik.


Po imenovanju povjerenika Vlade Republike Hrvatske, općinski načelnik predlaže povjereniku novu odluku o financiranju nužnih rashoda i izdataka u koju su uključeni ostvareni prihodi i primici te izvršeni rashodi i izdaci u vremenu do dolaska povjerenika. Ako se do 31. ožujka ne donese proračun, povjerenik donosi odluku o financiranju nužnih rashoda i izdataka za razdoblje do donošenja proračuna.




PRIHODI I PRIMICI POSLOVANJA
 
Ukupni prihodi i primici Općine Škabrnja za 2021. godinu planirani su u iznosu od 5.570.000,00 kuna.

[image: Slikovni rezultat za KUNE]

Prihodi od poslovanja


Prihodi od poslovanja Općine Škabrnja za 2021. godinu planirani su u iznosu od 5.570.000,00 kuna, a čine ih:

1. Prihodi od poreza - planirani u iznosu od 3.198.500,00 kuna, od toga porez i prirez na dohodak planiran u iznosu od 3.143.500,00 kuna, porezi na imovinu planirani u iznosu od 40.000,00 kuna i porezi na robu i usluge planirani u iznosu od 15.000,00 kuna;

2. Pomoći iz inozemstva i od subjekta unutar općeg proračuna - planirane u iznosu od 1.524.000,00 kuna, od toga pomoći od međunarodnih organizacija,te institucija i tijela EU iz planirane u iznosu 300.000,00 kuna, pomoći proračunu iz drugih proračuna planirane su u iznosu od 100.000,00 kuna, kapitalne pomoći  proračunu iz drugih proračuna u iznosu od 620.000,00kn, kapitalne pomoći od izvan proračunskih korisnika planirane su u iznosu od 100.000,00 kuna,pomoći proračunskim korisnicima iz proračuna koji im nije nadležan planirane su u iznosu od 4.000,00kn te kapitalne pomoći temeljem prijenosa EU sredstava u iznosu od 400.000,00kn
3. Prihodi od imovine - planirani u iznosu od 36.000,00 kuna, od toga prihodi od financijske imovine planirani u iznosu od 5.500,00 kuna i prihodi od nefinancijske imovine planirani u iznosu od 30.500,00 kuna.
4. Prihodi od upravnih i administrativnih pristojbi, pristojbi po posebnim propisima i naknada - planirani u iznosu od 585.500,00 kuna, od toga upravne i administrativne pristojbe planirane u iznosu od 173.500,00 kuna, prihodi po posebnim propisima planirani u iznosu od 317.000,00 kuna i komunalni doprinosi i naknade planirani u iznosu od 95.000,00 kuna.
5. Donacije od pravnih i fiz.osoba izvan općeg prorač.-tekuće donacije planirane su u iznosu od 20.000,00kn
6. Ostali  prihodi - planirani u iznosu od 11.000,00 kuna;


Prihodi od prodaje nefinancijske imovine
Prihodi od prodaje nefinancijske imovine Općine Škabrnja za 2021. godinu planirani su u iznosu od 140.000,00 kuna, a čine ih prihodi od prodaje nematerijalne imovine u iznosu od 100.000,00 kuna te prihodi od prodaje građ.objekata  u iznosu od 40.000,00 kuna.



Proračun Općine Škabrnja za 2021. godinu
Proračunski prihodi i primici
	Prihodi i primici
	Iznos
	U %

	Prihodi poslovanja
	5.430.000,00 kn
	97,49 %

	> Prihod od poreza
	3.253.500,00kn
	58,41 %

	> Pomoći iz inozemstva i od subjekata unutar općeg proračuna
	1.524.000,00 kn
	27,36 %

	> Prihodi od imovine
	36.000,00 kn
	0,65 %

	> Prihodi od upravnih i administrativnih pristojbi, pristojbi po posebnim propisima i naknada
	585.500,00 kn
	10,51%

	>Donacije od pravnih i fiz.osoba izvan općeg prorač.
	20.000,00kn
	0,36%

	> Ostali prihodi
	11.000,00 kn
	0,20 %

	Prihodi od prodaje nefinancijske imovine
	140.000,00 kn
	2,51%

	> Prihodi od prodaje neproizvedene dugotrajne imovine
	140.000,00 kn
	2,51 %

	
	
	

	
	
	

	UKUPNO
	5.570.000,00 kn
	










UKUPNI PRIHODI I PRIMICI






RASHODI I IZDACI POSLOVANJA

Ukupni rashodi i izdaci Općine Škabrnja za 2021. godinu planirani su u iznosu od 5.570.000,00 kuna.

Rashodi poslovanja
Rashodi poslovanja Općine Škabrnja za 2021. godinu planirani su u iznosu od 3.249.000,00 kuna, a čine ih:
1. Rashodi za zaposlene - planirani u iznosu od 1.519.500,00 kuna, od toga  plaće (bruto) planirane u iznosu od 1.295.000,00 kuna, ostali rashodi za zaposlene planirani u iznosu od 14.500,00 kuna i doprinosi na plaće planirani u iznosu od 210.000,00 kuna.
2. Materijalni rashodi - planirani u iznosu od 1.204.200,00 kuna, od toga naknade troškova zaposlenima planirane u iznosu od 50.000,00 kuna, rashodi za materijal i energiju planirani u iznosu od 352.500,00 kuna, rashodi za usluge planirani u iznosu od 505.000,00 kuna i ostali nespomenuti rashodi poslovanja planirani u iznosu od 296.700,00 kuna.
3. Financijski rashodi - planirani u iznosu od 41.500 kuna, a odnose se na kamate za primljene kredite i zajmove, te ostale financijske rashode.
4. Pomoći dane u inozemstvo i unutar općeg proračuna - planirane u iznosu od 2.500,00 kuna te se odnose na pomoći unutar općeg proračuna.
5. Naknade građanima i kućanstvima na temelju osiguranja i druge naknade - planirane u iznosu od 145.000,00 kuna za ostale naknade građanima i kućanstvima iz proračuna.
6. Ostali rashodi - planirani u iznosu od 336.300,00 kuna, a odnose se na  tekuće donacije.



Rashodi za nabavu nefinancijske imovine
Rashodi za nabavu nefinancijske imovine planirani u iznosu od 2.191.000,00 kuna, a čine ih:

1. Rashodi za nabavu neproizvedene dugotrajne imovine - planirani u iznosu od 100.000,00 kuna,  a odnose se na  nematerijalnu imovinu.

2. Rashodi za nabavu proizvedene dugotrajne imovine - planirani u iznosu od 2.091.000,00 kuna, od toga građevinski objekti planirani u iznosu od 1.920.000,00 kuna, postrojenja i oprema planirana u iznosu od 74.000,00 kuna, knjige, umjetnička djela i ostale izložbe planirani su iznosu od 2.000,00 kuna te višegodišnji nasadi planirani u iznosu od 30.000,00 kuna.

Izdaci za financijsku imovinu
Izdaci za financijsku imovinu - planirani u iznosu od 130.000,00 kuna, a čine ih izdaci za otplatu glavnice primljenih kredita i zajmova.
Proračunski rashodi i izdaci
	Rashodi
	Iznos
	U %

	Rashodi poslovanja
	3.249.000,00 kn
	58,33 %

	> Rashodi za zaposlene
	1.519.500,00 kn
	27,28 %

	> Materijalni rashodi
	1.204.200,00 kn
	21,62 %

	> Financijski rashodi
	41.500,00 kn
	0,75 %

	> Pomoći dane u inozemstvo i unutar općeg proračuna
	2.500,00 kn
	0,04 %

	> Naknade građanima i kućanstvima na temelju osiguranja i druge naknade
	145.000,00 kn
	2,60 %

	> Ostali rashodi
	336.300,00 kn
	6,52 %

	Rashodi za nabavu nefinancijske imovine
	2.191.000,00 kn
	39,34 %

	> Rashodi za nabavu neproizvedene dugotrajne imovine
	100.000,00 kn
	1,79 %

	> Rashodi za nabavu proizvedene dugotrajne imovine
	2.091.000,00 kn
	37,54 %

	Izdaci za financijsku imovinu i otplate zajmova
	130.000,00 kn
	2,33 %

	>Otplata glavnice primljenih kredita i zajmova od kreditnih i ostalih financijskih institucija u javnom sektoru
	50.000,00 kn
	0,90%

	>Otpala glavnice primljenih kredita i zajmova od kreditnih i ostalih financijskih institucija izvan javnog sektora
	80.000,00kn
	1,45%

	UKUPNO
	5.570.000,00 kn

Tijekom proračunske godine, a u slučaju da se, zbog nastanka novih obveza za proračun ili promjena gospodarskih kretanja, povećaju rashodi i/ili izdaci odnosno smanjenje prihoda i/ili primici, načelnik može na prijedlog Upravnog odijela nadležnog za financije obustaviti izvršavanje pojedinih rashoda i/ili izdataka.

POSEBNI DIO PRORAČUNA OPĆINE ŠKABRNJA ZA 2021. GODINU 
Posebni dio Proračuna sastoji se od rashoda raspoređenih po programima koji se sastoje od aktivnosti, tekućih i kapitalnih projekata, unutar glava i razdjela definiranih u skladu s organizacijskom klasifikacijom Proračuna. 

Tablicom su prikazani svi definirani programi u Proračunu Općine Škabrnja za 2021. 
godinu.

	BROJČANA OZNAKA PROGRAMA 

	NAZIV PROGRAMA

	1001
	Djelatnost općinskog vijeća i načelnika

	2001
	Redovna djelatnost (Juo)

	2002
	Komunalni pogon

	2003
	Održ. objekata i uređenje komun. infrastrukture

	2004
	Izgradnja komunalne infrastrukture

	2005
	Zaštita od požara i civilna zaštita

	2006
	Javne potrebe u kulturi

	2007
	Javne potrebe u športu

	2008
	Javne potrebe u školstvu

	2009
	Predškolski odgoj i obrazovanje

	2010
	Socijalna skrb i novčane pomoći

	2011
	Zdravstvena zaštita


Obrazloženje planiranih aktivnosti i projekata po proračunskim razdjelima, glavama i programima planiranim u posebnom dijelu proračuna daje se u nastavku


Program: Djelatnost općinskog vijeća i općinskog načelnika

A100001 – Poslovanje općinskog vijeća – u okviru ove aktivnosti planirane su naknade i ostali troškovi za rad općinskog vijeća u iznosu od 50.000,00 kn
A100002- Poslovanje općinskog načelnika- u okviru ove aktivnosti planirani troškovi službenih putovanja, goriva, usluge telefona te troškova reprezentacije općinskog načelnika u iznosu od 81.500,00 kuna.
A100003- Obilježavanje Dana Općine, Velike Gospe, Dana Stradanja i slično.- u ovoj aktivnosti planirani su troškovi autorskih honorara, reprezentacije, te ostali nespomenuti troškovi. Aktivnost je planirana u iznosu od 89.200,00 kuna.
A100004- Pokroviteljstvo i donacije(političkim strankama)- Aktivnost je planirana u iznosu od 15.000,00 kuna.
A100048-Lokalni izbori- aktivnost je planirana u iznosu od 80.000,00kn. 







Program: Redovna djelatnost

A100005- Izvršna uprava i administracija odjela – Rashodi funkcioniranja jedinstvenog upravnog odjela, planirani su u iznosu od 767.000,00 kuna, a odnose se na rashode za zaposlene, stručno usavršavanje zaposlenika, ostale naknade troškova zaposlenih, usluge telefona pošte i prijevoza, premije osiguranja, reprezentacija, članarine, pristojbe i naknade, božićno kićenje, financijske  rashode, kamate za primljene kredite i zajmove, bankarske usluge i usluge platnog prometa, zatezne kamate iz poslovnih odnosa i drugo, pomoći unutar općeg proračuna, otplatu glavnice primljenih kredita, te ostale nespomenute rashode poslovanja
A100006- Rashodi za materijal i energiju , planirani su  iznosu od 24.500,00 kuna, a odnose se na  uredski materijal, literaturu, materijal i sredstva za čišćenje, mat.za higijenske potrebe, ostali materijal za potrebe redovnog poslovanja, materijal za tekuće i investicijsko održavanje, te sitan inventar i auto gume
A100007–Tekuće i investicijsko održavanje –planirano je u iznosu od 25.000,00 kuna a odnosi se na  usluge tek.održ.građevine, opreme i prijevoznih sredstava, te ostale usluge tekućeg i investicijskog  održavanja.

A100008– Promidžba i Web stranica općine –planirano je u iznosu od  15.000,00 kuna  odnosi se na usluge promidžbe i informiranja, održavanje domene stranice, te autorskog honorara.

A100009– Intelektualne i osobne usluge –aktivnost je planiran u iznosu od 94.000,00 kuna a odnosi se na ugovore o djelu,usluge odvjetnika i pravnog savjetnika , geodetsko katastarske usluge te ostale intelektualne usluge.
A100010- Katastarska izmjera- aktivnost je planiran u iznosu od 10.000,00 kuna odnosi se na katastarsku izmjeru nekretnina na području Općine Škabrnja.

A100011-Ostale usluge-aktivnost se odnosi na ažuriranje računalnih baza, grafičke i tiskarske usluge, usluge pri registraciji prijevoznih sredstava, te ostale usluge, a planiran je u iznosu od 30.000,00 kuna
A100012-Donacije vjerskim zajednicama-program je planiran u iznosu od 10.000,00 kuna, 
A100013-Poslovanje raznih udruga- odnosi se na donacije udrugama proizašlim iz domovinskog rata, a planiran je u iznosu od 11.500,00 kuna

A100014-Tekuće donacije Crveni križ-tekuće donacije za rad crvenog križa planirane su u iznosu od 2.000,00 kn

K100015- Uredski namještaj i oprema – planiran je iznos od 29.000,00 kuna. Rashod se odnosi na uredsku opremu i namještaj, komunikacijsku opremu, knjige, te ulaganja u računalne programe.

K100016-Izrada igranog dokum.filma-planiran je iznos od 50.000,00kn,a odnosi se na snimanje dokum.filma o Domov.ratu u Škabrnji.





Program: Komunalna infrastruktura

A100017-Komunalni pogon- Ukupno planirana sredstva iznose 295.000,00 kn a odnose se na plaće komunalnih djelatnika, materijalne rashode vezane za njihov rad kao što su gorivo, materijali za tekuće i investicijsko održavanje, te usluge telefona

K100018-Nabavka komunalne opreme- planirano je 7.000,00 kn a odnosi se na nabava opreme potrebne za rad komunalnog pogona

Program: Održavanje objekata i komunalne infrastruktura
A100019- Prikupljanje otpada, deratizacija i opskrba vodom- Aktivnost je planirana u iznosu od 79.000,00 kuna, a odnosi se na proljetnu i jesensku deratizaciju, te uslugu dezinsekcije tijekom ljeta i  na odvoz smeća te opskrbu vodom.

A100021-Javna rasvjeta-Aktivnost je planirana u iznosu od 80.000,00 kuna, a odnosi se na el. energiju  i usl.održ.javne rasvijete .

A100022-Održavanje javnih površina-Aktivnost je planirana u iznosu od 26.500,00 a odnosi se na materijal i sredstva za održavanje javne površine.

 A100023 -Održavanje poljskih putova i nerazvrstanih cesta-Aktivnost je planirana u iznosu od 45.000,00 kuna.

K100020-Nabavka opreme-aktivnost se odnosi na nabavku kontejnera za odvoz otpada i planirana je u iznosu od 20.000,00kn

Program: Izgradnja i komunalne infrastruktura
K100024-izgradnja memorijalnog centra-Projekt je planiran u iznosu od 200.000,00 kuna a odnosi se na izgradnju memorijalnog centra na Ražovljevoj glavici te uređenje ceste prema istom.
K100025- Izgradnja groblja i mrtvačnice- Projekt je planiran u iznosu od 100.000,00 a odnosi se na izgradnju trafostanice na mjesnom  groblju sv. Luka.
K100026- Izgradnja općinske upravne zgrade-Projekt je planiran u iznosu od 620.000,00 kuna te se odnosi na izgradnju općinske zgrade.

K100027- Izgradnja nerazvrstanih cesta i pj. staze-Projekt je planiran u iznosu od 105.000,00 kuna,a odnosi se na uređenje ulice Samostalnog bataljuna i cesta u Prkosu.

K100028 Izrada projektne dokumentacije-Projekt je planiran u iznosu od 1000.000,00 kuna a odnosi se na projekt nerazvrstanih cesta, projekt asfaltiranja ceste prema Raž.glavici te projekt infrastrukture u poslovnoj zoni Vlačine.
	


K100051- Rasvjeta na Trgu dr.Franje Tuđmana - Projekt je planiran u iznosu od 150.000,00 kuna
K100047-Izgradnja građevinske zone Vlačine - Projekt je planiran u iznosu od 300.000,00 kuna.

K100030- Izgradnja trga u selu – odnosi se na uređenje trga u selu.Projekt je planiran u iznosu od 50.000,00 kuna.

K100053-Uređenje ulaza u selo-projekt je planiran u iznosu od 50.000,00kn

Program: Zaštita od požara i civilna zaštita

A100031-Financiranje protupožarne zaštite – Aktivnost se planira i iznosu od 50.000,00 kuna.

A100032-Financiranje Civilne zaštite-Aktivnost se planira u iznosu od 2.000,00 kuna

A100033- Hrvatska gorska služba spašavanja –Aktivnost se planira u iznosu od 2.000,00 kuna
	

	

	


Program: Javne potrebe u kulturi
 A100034 –Kulturne manifestacije  – Aktivnost je planirana u iznosu od 20.000,00 kn a uključuje donacije KUD-u Škabrnja, KUD-u sv. Luka i Pjevačkoj skupini Čevulja.


Program: Javne potrebe u športu

A100035 –Održavanje športskih terena-Aktivnost je planirana u iznosu od 69.000,00 kuna. Aktivnost čine rashodi energija, materijal i dijelovi za tekuće i investicijsko održavanje, te ostale usluge održavanja tekućeg i investicijskog održavanja sportskih terena

A100036 -Financiranje rada športskih udruga-Aktivnost je planirana u iznosu od 218.800,00 kuna a odnosi se na tekuće donacije sportskim klubovima: NK Škabrnja 91,ŽKK Škabrnja, Konopaši Škabrnja, MNK Škabrnja, te ostale sportske udruge.

K100037–Izgradnja športskog i rekreacijskog terena –Projekt se planira u iznosu od 60.000,00 kn. 

K100049-Košarkaško i tenisko igralište-projekt se odnosi na izgradnju teniskog i košarkaškog igrališta koji sufinancira Europska unija u iznosu od 90% cjelokupne vrijednosti,a planiran je u iznosu od 300.000,00kn

K100052-Izgradnja igral.-Prkos-projekt je planiran u iznosu od 50.000,00kn a odnosi se na izgradnju igrališta u Prkosu







Program: Javne potrebe u školstvu

A100038–Stipendije učenicima i studentima –Planirano je 30.000,00 kn kao jednokratna stipendija studentima .

A100039–Tekuće donacije za osnovnoškolski i predškolski odgoj –Planirano  je 5.000,00kn a odnosi se na tekuće donacije O.Š.Vladimir Nazor u Škabrnji

A100046 Dječji vrtić „Maruškica“ - Općina sufinancira boravak djece u vrtiću. Program je planiran u iznosu i od 1.014.000,00 kuna , te su rashodi prikazani u Tablici 3,  Rashodi za sufinanciranje troškova dječjeg vrtića koje snosi općina Škabrnja iznose 750.000,00 kuna.

Program: Socijalna skrb i novčane pomoći

A100041– Pomoć socijalno ugroženim kategorijama stanovništva-  Aktivnost je planirana u iznosu od 100.000,00, a odnosi se na pomoć obiteljima i kućanstvima, naknade za novorođenčad, te ostale naknade iz proračuna u novcu.

A100042 – Zdravstvena njega u kući starih i bolesnih- Aktivnost je planirana u iznosu od 15.000,00 kuna a odnosi na sufinanciranje pružanja usluga pomoći i njege u kući starijim osobama


Program: Izdaci za rad ambulante u Škabrnja
  
Program:2403  Zdravstvena zaštita

A100044– Izdaci za rad ambulante u Škabrnji- Aktivnost je planirana u iznosu od 20.000,00 kuna. Rashod se odnosi na potrošnju električne energije za rad ambulante u Škabrnji.

A100045 – Zdravstvene  i veterinarske usluge – aktivnost je planirana u iznosu od 3.000,00 kuna, a odnosi se na ugovor sklopljen sa ZZJZ, te ostale veterinarske i zdravstvene usluge.

